CELEX: C2004/179/01
Language: sk
Date: 2004-07-10 00:00:00
Title: Rozsudok Súdneho dvora (prvá komora) z 27. mája 2004 vo veci C-285/02 (návrh na začatie konania o prejudiciálnej otázke Verwaltungsgericht Minden): Edeltraud Elsner - Lakeberg proti Kraj Nordrhein-Westfalen (Článok 141 ES — Smernica 75/117 — vnútroštátne opatrenia ustanovujúce, že pedagógovia s riadnou pracovným časom a pedagógovia so zníženou dĺžkou pracovného času sú povinní odpracovať rovnaký počet hodín nadčas na to, aby im vznikol nárok na plat — Nepriama diskriminácia žien zamestnaných so zníženou dĺžkou pracovného času)

10.7.2004   
            
            
               SK
            
            
               Úradný vestník Európskej únie
            
            
               C 179/1
            
         
      ROZSUDOK SÚDNEHO DVORA
   
   (prvá komora)
   z 27. mája 2004
   vo veci C-285/02 (návrh na začatie konania o prejudiciálnej otázke Verwaltungsgericht Minden): Edeltraud Elsner - Lakeberg proti Kraj Nordrhein-Westfalen (1)
   
   (Článok 141 ES - Smernica 75/117 - vnútroštátne opatrenia ustanovujúce, že pedagógovia s riadnou pracovným časom a pedagógovia so zníženou dĺžkou pracovného času sú povinní odpracovať rovnaký počet hodín nadčas na to, aby im vznikol nárok na plat - Nepriama diskriminácia žien zamestnaných so zníženou dĺžkou pracovného času)
   (2004/C 179/01)
   Jazyk konania: nemčina
   Vo veci C-285/02, predmetom ktorej je návrh na začatie konania o prejudiciálnej otázke, podaný Súdnemu dvoru v súlade s článkom 234 ES Verwaltungsgericht Minden (Nemecko), ktorá vyplynula zo sporu prejednávaného pred týmto vnútroštátnym súdom medzi Edeltraud Elsner - Lakeberg a Krajom Nordrhein-Westfalen, týkajúca sa výkladu článku 141 ES a smernice Rady 75/117/EHS z 10. februára 1975 o aproximácii právnych predpisov členských štátov týkajúcich sa uplatňovania zásady rovnakej odmeny pre mužov a ženy (Ú. v. ES L 45, s. 19), Súdny dvor (prvá komora), v zložení: P. Jann (spravodajca), predseda A. La Pergola, sudcovia R. Silva de Lapuerta a K. Lenaerts, generálny advokát: F.G. Jacobs, tajomník: R. Grass, vyhlásil dňa 27. mája 2004 rozsudok, ktorého výrok znie:
   Článok 141 zmluvy o ES a článok 1 smernice rady 75/117 z 10. februára 1975 o aproximácii právnych predpisov členských štátov týkajúcich sa uplatňovania zásady rovnakej odmeny pre mužov a ženy sa majú vykladať v tom zmysle, že vnútroštátna právna úprava, podľa ktorej pedagógovia pracujúci v pracovnom pomere so zníženou dĺžkou pracovného času, takisto ako tí s riadnym pracovným časom, nemajú nárok na žiadny plat za prácu nadčas, pokiaľ jej rozsah nepresiahne tri vyučovacie hodiny za mesiac, ak tento rozdiel v zaobchádzaní postihuje podstatne viac žien ako mužov a ak rozdiely v zaobchádzaní nie sú odôvodnené okolnosťami, ktoré nemajú nič spoločné s príslušnosťou k určitému pohlaviu alebo nie sú nevyhnutné na dosiahnutie určeného cieľa, je v rozpore s nimi.
   
      (1)  Ú. v. ES C 247 z 12.10.2002